شەفەق نیوز/ ئمڕوو پەنجشەممە، لە دیوان پارێزگای
هەڵەبجە، رسوومەیل وەرگردن پۆست وەڕیەوبەر گشتی وەڕێەوبەرایەتی گەشتوگوزاری لە پارێزگاگە
لەلاین خانم (چیا قاسم) وەڕیەو چگ.
رسوومەیل وە ئامادەبوین ئەمەل جەلال خانمە سەرۆک
دەزگای گشتی گەشتوگوزاری لە هەرێم کوردستان، و ئازاد تەوفیق سەرۆک حکومەت پارێزگای
هەڵەبجە، شارەزوور نوخشه ناصح ئەحمەد قایمقام هەڵەبجە وەڕیەو چگ.
چیا خان لە وتاریگ لەناو رسوومەیل وەرگردن پۆست
نووی پەیمان وە خاسەوکرسن گەشتوگوزاری لە هەڵەبجە و هاوردن بەرهەمهاورەیل لە کەرت گەشتوگوزاری
دا.
دووپات لە گرنگی زیایکردن شمارەیل گەشتیارەیل
ئەرا شوینەیل گەشتوگوزاری لە پارێزگاگە کرد ک سروشت رەنگینیگ دیرێد.
چیا قاسم، خانمە وەڕیەوبەر نوو وەڕیەوبەرایەتی
گەشتوگوزاری لە حکومەت بەکالۆریۆس لە ئەندازیاری دیرێد، و بڕوانامەی ئیدارەی ناودەوڵەتی،
و بڕوانامەی ناودەوڵەتی ئەرا وەڕیەوبەردن کارەساتەیل سروشتی، و ١٥ ساڵ لە سەرۆکایەتی
شارەوانی هەڵبجە بویە، و تا ماوەی پەنج ساڵیش وەرپرس بویە لەبان پڕۆژەیل و پڕۆژەیل
هونەری لە شارەوانیەگە.
ژنەیل فرەیگ هانە پۆستەیل گرنگیگ لە پارێزگای
هەڵەبجە لە هەرێم کوردستان.
